Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Malaki 2:1-17
2 “Awe nomba nde-eba imwe, mwe bashimapepo.+2 Nga tamwakakutike,+ kabili nga tamwakabikeko amano+ pa kuti mucindike ishina lyandi,”+ e fyo Yehova wa mabumba asosa, “ninshi nkatuma pali imwe icitiipu,+ kabili nkatiipa amapaalo yenu.+ Cine cine, nalitiipa ne paalo, pantu tamulebikako amano.”3 “Moneni! Pa mulandu wenu, nde-ebaula ulubuto ulwabyalwa,+ kabili nkashinga amafi pa finso fyenu, amafi ya mitebeto yenu; kabili umo akamutwala ukuli amafi.4 Kabili mukeshiba ukuti nine namutumina ili funde,+ pa kuti icipangano+ candi na Lebi citwalilile,”+ e fyo Yehova wa mabumba asosa.5 “Icipangano candi cali nankwe, ica mweo kabili ica mutende,+ kabili nalefipeela kuli ena, pa kuti aletiina. Kabili alentiina;+ ca cine, pa mulandu we shina lyandi aiketwe umwenso.+6 Ifunde line ilya cine lyali mu kanwa kakwe,+ kabili ubupondamishi tabwasangilwe pa milomo yakwe. Mu mutende na mu bulungami e mo aendele na ine,+ kabili ayalwile abengi ukufuma ku membu balecita.+7 Pantu imilomo ya kwa shimapepo e ifwile ukuba no kwishiba, kabili abantu bafwile ukufwaya amafunde ku kanwa kakwe;+ pantu ni nkombe ya kwa Yehova wa mabumba.+8 “Lelo imwe namufuma mu nshila.+ Namulenga abengi ukuipununa mu mafunde.+ Namonaula icipangano ca kwa Lebi,”+ e fyo Yehova wa mabumba asosa.9 “Kanshi na ine nkamulenga ukuba abasuulwa kabili aba pa nshi ku bantu bonse,+ pantu tamwakonkele inshila shandi, lelo mwali na kapaatulula mu mafunde.”+10 “Bushe ifwe bonse tatwaba na shifwe umo wine?+ Bushe te Lesa umo fye mpo uwatubumbile?+ Mulandu nshi tufyengelana,+ pa kusuula icipangano ca fikolwe fyesu?+11 Yuda nacita ubucenjeshi, kabili ica bunani nacicitwa mu Israele na mu Yerusalemu;+ pantu Yuda nakowesha bumushilo bwa kwa Yehova,+ ubo Lesa atemwa, kabili nabuula umwana umwanakashi uwa kwa lesa umbi umbi ukuba umukashi.+12 Yehova akalofya onse uucita ici,+ uulelola no uleasuka, ukufuma mu matenti ya kwa Yakobo, no ulepeela umutuulo+ kuli Yehova, Lesa wa mabumba.”13 “Kabili ici e ca bubili ico mucita, icalenga iciipailo ca kwa Yehova ukwisulapo ifilamba, no kuloosha no kuteta, ica kuti nshipokelela umutuulo wenu nakalya nelyo ukutemwa conse ico muleta mu kuboko kwenu.+14 Kabili mwatila, ‘Mulandu nshi?’ + Pali uyu mulandu, uwa kuti Yehova umwine ni nte pa kati kobe no mukashi wa ku bulumendo bobe,+ uo iwe wapondokela, nangu ca kuti munobe kabili mukashi uo wapangene nankwe icipangano.+15 Kabili kwali umo uushacitile ici, pantu alikwete umupashi uwasheleko. Kabili cinshi ulya alefwaya? Ulubuto lwa kwa Lesa.+ Kabili imwe mufwile ukusunga imitima+ yenu, kabili umuntu nangu umo e pondokela umukashi wa ku bulumendo bwakwe.+16 Pantu nalipata ukulekana,”+ e fyo Yehova Lesa wa kwa Israele asosa; “nalipata no wafwala ubunkalwe,”+ e fyo Yehova wa mabumba asosa. “Kabili mufwile ukusunga imitima yenu, no kukanacita ulufyengo.+17 “Namulenga Yehova ukutendwa ku mashiwi yenu,+ kabili mwatila, ‘Twamulenga shani ukutendwa?’ Ilyo mutila, ‘Onse uulecita ifyabipa alecita ifisuma mu menso ya kwa Yehova, kabili ababa ifi e bo atemwa’;+ nelyo amuti, ‘Bushe ali kwi Lesa wa mulinganya?’”+
bem_Latn bem_Latn tgl_Latn bem_Latn